பெண்களுக்காக ஆண்கள் காரை தேர்வு செய்யும்போது, குறைந்த தூரம் பயணிக்கவும் சுலபமாகப் பயணிக்கவும் மட்டுமே கார் தேவை எனும் மனநிலையில் இருப்பதால், பெரும்பாலும் விலை குறைந்த வேரியன்டையே தேர்வு செய்கிறார்கள். ஆனால் பெண்கள், தாங்கள்; கார் வாங்கும்போது, இந்த ஆரம்ப வேரியன்ட்களைக் கண்டுகொள்வதே இல்லை. அதிகச் சிறப்பம்சங்கள் கொண்ட டாப் வேரியன்ட் அல்லது மிட் வேரியன்ட் காரையே தேர்வு செய்கிறார்கள். மேலும், இந்த ஆய்வின்போது பெண்கள், காரின் பாதுகாப்பு அம்சங்கள் மற்றும் இன்ஃபோடெயின்மென்ட் சிஸ்டம் போன்ற விஷயங்களில் அதிகம் செலவு செய்ய விரும்புவதாகக் கூறியுள்ளனர்.